b'\n_START_ARTICLE_\nSakae Menda\n_START_PARAGRAPH_\nSakae Menda (jap. \xe5\x85\x8d\xe7\x94\xb0\xe6\xa0\x84; s. 5. marraskuuta 1925) on japanilainen, joka tuomittiin syytt\xc3\xb6m\xc3\xa4n\xc3\xa4 kuolemaan. H\xc3\xa4net pid\xc3\xa4tettiin 30. joulukuuta 1948 Kyushussa (Kumamoton prefektuuri) tapahtuneesta kaksoismurhasta, jonka todellisesta tekij\xc3\xa4st\xc3\xa4 ei edelleenk\xc3\xa4\xc3\xa4n ole tietoa. Menda oli pid\xc3\xa4tyksens\xc3\xa4 aikaan k\xc3\xb6yh\xc3\xa4 ja kouluttamaton. H\xc3\xa4net tuomittiin 25. joulukuuta 1951, ja vapauteen h\xc3\xa4n astui Fukuokan vankilasta vasta vuonna 1983 uuden oikeudenk\xc3\xa4ynnin j\xc3\xa4lkeen._NEWLINE_Kuulustelujen aikana Sakae Menda antoi tunnustuksen k\xc3\xa4rsitty\xc3\xa4\xc3\xa4n poliisin suorittamasta kidutuksesta. Vuonna 1983 h\xc3\xa4nen vapauttamisensa yhteydess\xc3\xa4 todettiin, ett\xc3\xa4 poliisi oli salannut miehen alibin. Sakae Menda kohdistaa yh\xc3\xa4 voimakasta kritiikki\xc3\xa4 Japanin poliisia ja oikeusj\xc3\xa4rjestelm\xc3\xa4\xc3\xa4 kohtaan \xe2\x80\x93 h\xc3\xa4nen mielest\xc3\xa4\xc3\xa4n mik\xc3\xa4\xc3\xa4n ei ole vuosien saatossa muuttunut. H\xc3\xa4n kannattaa kuolemanrangaistuksen lakkauttamista._NEWLINE_Sakae Menda k\xc3\xa4\xc3\xa4ntyi vankilassa kristityksi.'